《题陈晋卿颐斋》
宋代·曾丰

鲲鹏振翼初九万，楩楠归根终数寸。
稚须有发老有收，养之各要适欺发。
三儿读书翁卧听，生涯固有何所营。
功名羞从奇道取，文学厌与今人争。
谁揭此斋函二意，翁养其恬儿养锐。
今虽异养后同功，一本庄椿三郄桂。

作者简介：（1142—?）乐安人，字幼度。孝宗乾道五年进士。以文章名。累官知德庆府。晚年无意仕进，筑室称樽斋，以诗酒自娱。有《缘督集》。